บิ๊กล็อตหุ้นนิปปอนวันนี้‘สุรพงษ์’นำทีมฮุบกิจการ
&#8220;สุรพงษ์&#8221; จูงมือ &#8220;อักษรเจริญทัศน์&#8221; บิ๊กล็อตหุ้น &#8220;นิปปอน แพ็ค&#8221; วันนี้ หลังกลับมาซื้อขายวันแรก เทกโอเวอร์กุมหุ้นใหญ่กว่า 50%
18 เม.ย. 2555

“สุรพงษ์” จูงมือ “อักษรเจริญทัศน์” บิ๊กล็อตหุ้น “นิปปอน แพ็ค” วันนี้ หลังกลับมาซื้อขายวันแรก เทกโอเวอร์กุมหุ้นใหญ่กว่า 50%
นายสุรพงษ์ เตรียมชาญชัย ผู้บริหารสิ่งพิมพ์ เปิดเผยว่า กลุ่มผู้ลงทุนซึ่งประกอบด้วยนายสุรพงษ์ กลุ่มอักษรเจริญทัศน์ และนักลงทุนรายอื่นๆ ร่วมกันถือหุ้นบริษัท นิปปอน แพ็ค (NIPPO) แล้วเบื้องต้น 5.28 ล้านหุ้น คิดเป็น 43.3% โดยซื้อจาก นายวิชัย ชัยสถาพร อดีตผู้ถือหุ้นใหญ่ ราคาหุ้นละ 28 บาท ซึ่งจะมีการทำรายการซื้อขายรายใหญ่ (บิ๊กล็อต) วันที่ 18 เม.ย.นี้ ซึ่งเป็นวันแรกที่หุ้นกลับเข้าตลาด หลังจากหยุดซื้อขายไปร่วม 2 ปี 
สำหรับการถือหุ้นของกลุ่มนักลงทุนนี้ นายสุรพงษ์ ถือหุ้นมากสุดสัดส่วนเกือบ 20% กลุ่มอักษรเจริญทัศน์ ถือ 10% ที่เหลือนักลงทุนอื่นๆ นอกจากนี้กลุ่มนี้เตรียมเสนอซื้อหุ้นที่ธนาคารเกียรตินาคิน (KK) ถืออยู่ทั้งหมด 1.2 ล้านหุ้น หรือ 9.86% ส่งผลให้กลุ่มนักลงทุนถือหุ้นรวมกว่า 50% และจะยื่นแบบเสนอซื้อหุ้นจากนักลงทุนทั่วไปวันที่ 19 เม.ย.นี้ 
นายสุรพงษ์ กล่าวว่า บริษัท นิปปอน แพ็ค เป็นบริษัทที่มีความแข็งแรง ผลประกอบการดี ปันผลต่อเนื่อง และโอกาสธุรกิจเติบโตได้มากหลังจากเปิดประชาคมเศรษฐกิจอาเซียน (AEC) ส่วนการลาออกของ นางอรวรรณ ผานิตกุลวัฒน์ เป็นการแสดงความมีน้ำใจ หลังจากช่วยรักษาบริษัทในช่วงมีปัญหาก่อนหน้านี้